DA Den Europæiske Unions Tidende C 331/9

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgninger om eksklusiv tilladelse til efterforskning efter flydende eller gasformige kulbrinter, benævnt »Etampes-tilladelsen« og »Malesherbes-tilladelsen«)

(2005/C 331/05)

(EØS-relevant tekst)

Ved ansøgning af 17. januar 2005 har virksomheden Géopétrol SA, hvis hovedsæde er beliggende 9, rue Nicolas Copernic, Z.I du Coudray 93150 Le Blanc-Mesnil Cedex (Frankrig), for et tidsrum af fire år anmodet om eksklusiv tilladelse til efterforskning af flydende eller gasformige kulbrinter, benævnt »Etampes-tilladelse«, for et areal på omkring 588 km2, delvis beliggende i departementerne Essonne, Loiret og Seine-et-Marne.

Perimeteren for det område, som omfattes af denne tilladelse udgøres af udsnit af meridianer og breddeparalleller, som mødes i de hjørner, som defineres i nedenstående tabel ved deres geografiske koordinater, idet nulmeridianen går gennem Paris:

Hjørner Længde Bredde A 0,30 gr V 53,90 gr N B 0,02 gr V 53,90 gr N C 0,02 gr V 53,83 gr N D 0,00 gr 53,83 gr N E 0,00 gr 53,80 gr N F 0,30 gr Ø 53,80 gr N G 0,30 gr Ø 53,70 gr N H 0,30 gr V 53,70 gr N

Ved ansøgning af 12. april 2005 har virksomheden Madison Energy France SNC, hvis hovedsædes adresse er 13/15 boulevard de la Madeleine, 75001 Paris (Frankrig), for et tidsrum af fire år anmodet om eksklusiv tilladelse til efterforskning af flydende eller gasformige kulbrinter, benævnt »Malesherbes-tilladelsen«, for et areal på omkring 266,7 km2, delvis beliggende i departementerne Essonne, Loiret og Seine-et-Marne.

Perimeteren for det område, som omfattes af denne tilladelse udgøres af udsnit af meridianer og breddeparalleller, som mødes i de hjørner, som defineres i nedenstående tabel ved deres geografiske koordinater, idet nulmeridianen går gennem Paris:

Hjørner Længde Bredde A 0,00 gr 53,80 gr N B 0,20 gr Ø 53,80 gr N C 0,20 gr Ø 53,60 gr N D 0,00 gr 53,60 gr N

Disse to ansøgninger vedrører et fælles areal, for hvilket perimeteren udgøres af udsnit af meridianer og breddeparalleller, som mødes i de hjørner, som defineres i nedenstående tabel ved deres geografiske koordinater, idet nulmeridianen går gennem Paris:

Hjørner Længde Bredde A 0,00 gr 53,80 gr N B 0,20 gr Ø 53,80 gr N C 0,20gr Ø 53,70 gr N D 0,00 gr 53,70 gr N

Indgivelse af ansøgninger

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 3, 4 og 5 i dekret 95-427 af 19. april 1995 (med ændringer) om udvindingsrettigheder.

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 (med ændringer) om udvindingsrettigheder (den franske statstidende (Journal officiel de la République française) af 22. april 1995).

Konkurrerende ansøgninger stiles til ministeren for minedrift på nedenstående adresse. Der vil blive truffet afgørelse angående de perimetre, der er anmodet om i de oprindelige ansøgninger, og de konkurrerende ansøgninger i henhold til følgende tidsplan:

— Hvad angår det område, der er defineret i »Etampes-tilladelsen«, herunder den fælles del, træffes afgørelsen senest to år efter den dato, hvor de franske myndigheder modtog den nævnte ansøgning, dvs. senest den 21. januar 2007.

— Hvad angår det område, der er defineret i »Malesherbes-tilladelsen«, bortset fra den fælles del, hvis denne allerede er tildelt ved Estampes-tilladelsen, træffes afgørelsen senest to år efter den dato, hvor de franske myndigheder modtog den nævnte ansøgning, dvs. senest den 13. april 2007.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i »code minier« og dekret nr. 95-696 af 9. maj 1995 (med ændringer), med titlen »l'ouverture des travaux miniers et à la police des mines« (Journal officiel de la République française (den franske statstidende) af 11. maj 1995).

Yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 boulevard Vincent Auriol, Télédoc 133, 75703 Paris Cedex 13, (tlf. (33) 144 97 23 02, fax (33) 144 97 05 70).

De ovennævnte love og regler findes på Internetadressen: http:// www.legifrance.gouv.fr

(1) EFT L 164 af 30.6.1994, s. 3.